Diari Oficial de la Generalitat Valenciana


Sumari del DOGV 5186, del 27-01-2006 (2006/921)

ORDE de 18 de gener del 2006, de la Conselleria de Benestar Social, per la qual s'amplia el termini de sol·licituds corresponents a beneficiaris d'exercicis anteriors, establit per l'Orde 22 de desembre del 2005, de la Conselleria de Benestar Social, per la qual es regula i es convoca el programa per a finançar estades en centres de dia per a persones majors dependents l'any 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/921


Data del document
:   18-01-2006

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * gerontologia
    * ajuda pública
    * tercera edat
    * servei social

ORDE de 18 de gener del 2006, de la Conselleria de Benestar Social, per la qual s'amplia el termini de sol·licituds corresponents a beneficiaris d'exercicis anteriors, establit per l'Orde 22 de desembre del 2005, de la Conselleria de Benestar Social, per la qual es regula i es convoca el programa per a finançar estades en centres de dia per a persones majors dependents l'any 2006. [2006/A921]  
L'Orde de 22 de desembre de 2005, de la Conselleria de Benestar Social, per la qual es regula i es convoca el programa per a finançar estades en centres de dia per a persones majors dependents l'any 2006 (DOGV núm. 5.177, de 16 de gener del 2006) establix, en l'article 7.2, el termini de presentació de sol·licituds relatives a beneficiaris d'exercicis anteriors (ratificacions) fins al 31 de gener del 2006.  
Estant pròxima la finalització del dit termini i atés que l'esmentada orde s'ha publicat en data 16 de gener del 2006, la Conselleria de Benestar Social considera necessària la seua ampliació per considerar insuficient, ateses les característiques dels beneficiaris de les esmentades ajudes, el termini establit en esta per a formalitzar les esmentades sol·licituds.  
Considerant el que s'ha exposat anteriorment i en virtut de les facultats atribuïdes pel Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social (DOGV núm. 4.543, de data 14 de juliol del 2003),  
ORDENE   
Ampliar el termini de presentació de sol·licituds relatives a beneficiaris d'exercicis anteriors (ratificacions) establit en l'article 7.2 de l'Orde de 22 de desembre del 2005, de la Conselleria de Benestar Social, per la qual es regula i es convoca el programa per a finançar estades en centres de dia per a persones majors dependents l'any 2006, fins al dia 17 de febrer del 2006.  
Contra esta orde que esgota la via administrativa, podrà interposar-s'hi potestativament un recurs de reposició en el termini d'un mes comptador des de l'endemà de la seua publicació en el Diari Oficial de la Generalitat Valenciana, o bé directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació, d'acord amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 18 de gener de 2006  
La consellera de Benestar Social,  
ALICIA DE MIGUEL GARCÍA